মার্ক্স জন্মেছিলেন পূর্ব জার্মানির ত্রিয়ের শহরে। সেই শহরের প্রশাসন তাঁকে স্মরণ করেছে 'শহরের মহান পুত্র' হিসেবে। বলে হয়েছে ইনিই সেই ব্যক্তি যিনি সেই আঠার শতকেই পুঁজিবাদের কলুষিত দিকগুলির ভবিষ্যদ্বাণী করেছিলেন। তাঁর স্মরণে শহর জুড়ে প্রায় ৬০০টির মতো অনুষ্ঠানও আয়োজন করা হয়। তবে এইসব-অনুষ্ঠানের কেন্দ্রে আছে মার্ক্সের একটি ১৮ ফুট উচ্চ মূর্তি উন্মোচন। এই মূর্তিটি শহরকে উপহার দিয়েছে কমিউনিস্ট চিন। অনুষ্ঠানে চিনের একটি প্রতিনিধিদলও উপস্থিত থেকেছে। ছিলেন জার্মানির সোশাল ডেমোক্রেটিক পার্টির প্রধানসহ আরও বিশিষ্ট ব্যক্তিবর্গ।